Alexander episcopus etc... dilectis filiis magistro et fratribus etc... Quia confusio habitus sepe confusionem inducit ordinum, et etiam animorum, auctoritate presentium districtius inhibemus ut nulli, sive sit in religionis ordine vel extra ordinem constitutus, habitum vestrum aut ita consimilem, quod propter eum frater Predicator credi possit, deferre liceat, absque mandato sedis apostolice speciali; ceterum, ut dicta inhibitio majorem consequatur effectum, constituimus in hii, qui habitum vestrum, vel sibi predicto modo consimilem, deferre presumpserint ut ad deponendum ipsum per diocesanos locorum, cum a vobis requisiti fuerint, monitione premissa, per censuram ecclesiasticam, appellatione postposita, compellantur. Nulli ergo etc... inhibitionis et concessionis etc.... Datum Laterani, III nonas maii. – anno secundo.